**Bestyrelsesmøde i Ejerforeningen Digterparken**

Mandag d. 2. december 2013 kl. 17.30

Til stede: Ole, Jens, Peter, Fernando, Birk, Claus, Karen og Thor. Afbud fra Karsten.

1. **Godkendelse af referat** fra sidste bestyrelsesmøde: Referatet kan godkendes
2. **Nyt fra formanden**:
* Nem-ID til brug for underskrift af pantebreve – fortsat uklart, men indtil videre kan der ikke findes en løsning for foreningen uden brug af personnumre på bestyrelsesmedlemmer.
* Garageport: Prøve-reparation fungerer fint. Der er fundet en fornuftig enkel løsning, så vi sætter udbedring i gang på de øvrige porte. Koordinering ml. tømreren og ejerne klares af DEAS.
* Kørefaste fliser: Der er indhentet to forslag til nye fliser på gangarealer. Kvm-prisen er den samme som dem der nu ligger i Digterparken, men de to nye muligheder er kørefaste, så fremover vil der blive skiftet til kørefaste RC-sten, når flisearealer løbende skal skiftes. Vi begynder på arealet ud for festlokalet og for enden af parkeringspladsen ved blok 44.
* Til de nye, forhåbentlig glade ejere af døre med trepunktslås: Der uddeles en skrivelse med gode råd om vedligehold af døren, da flere beboere har udtrykt undren over det nye system.
1. **Viceværtrapporten**: (Via Thor) trådglasruder (forsikringssag) er bestilt. Vandskade der blev omtalt på forrige møde er afsluttet.
2. **Nyt fra DEAS:**
* Rottefælder og reetablering. Thor tager et alternativt tilbud hjem for prissammenligning og det bedste udføres.
* Tilbud på nordvendte vinduer i to-etages-lejligheder (små badeværelsesvinduer/store køkken-/soveværelsesvinduer) De store vinduer bliver repareret med nye bundlister, vurdering foretaget af tømreren.

De små vinduer udskiftes på opfordring. Man kan henvende sig til Thor/viceværten, hvis ens vindue er i dårlig stand og så vurderes hvilke der akut trænger til udskiftning. Herefter løbende udskiftning til nye alu/alu vinduer med smal ramme. Den gældende farvekode overholdes (lys grå).

* Nye rør i kælderen under blok 48

Ny vvs-firma har overtaget tilbud fra det firma vi egentlig havde modtaget tilbud fra, men som nu er lukket. De kan udføre opgaven til samme pris, som det vi tidligere vi havde godkendt. Opgaven udføres i den nærmeste fremtid. (Udskydes måske til begyndelsen af 2014)

* Tilbud på varmeveksler og –pumpe

Det samme skifteri gør sig gældende i forhold til varmeveksler og pumpe. Her har vi også medtaget et nyt tilbud. Tilbuddet skal yderligere specificeres, men vi sætter de udskiftninger i gang, der er plads til i årets budget. (Der mangler at blive skiftet 4 ”sæt”) Resten af opgaven gennemføres i begyndelsen af 2014.

* Oversigtstegning til VVS

Thor laver et overblik over alle pumper/vekslere.

* Nedlægning af trappetårne: Thor går videre med godkendelse hos kommunen, undersøger historikken, så vi kan finde en formel godkendt løsning.
* Låse/ nøgler i nyisatte døre: Alle låse er udskiftet, så de passer ind i Digterparkens låsesystem.
* D&V-budget 2014 - herunder ujævne vedligeholdelsesudgifter. Thor arbejder på sagen, så det kan indgå i budgettet, der skal fremlægges til generalforsamling og burde give et mere overskueligt og brugbart redskab til støtte for fremtidige bestyrelser.
1. **Økonomi**, herunder restanceliste og gennemgang af budget: Godkendt
2. **Husorden**. Ny husorden er hermed vedtaget, bliver layoutet og herefter udsendt til ejerne i Digterparken snarest.
3. **Hjemmeside og digitalisering af bestyrelsesarbejdet**: Peter har styr på de overordnede rammer. Vi undskylder, hvis der har været problemer med forbindelse til vaskerisystemet i forbindelse med skift til ny ejer. Vi får netforbindelse i mødelokalet i forbindelse med nyt system på viceværtkontoret.
4. **Legepladsudvalget:** Tilbud er hjemtaget med gynge, sandkasse, svirvel og rutschebane. Det er i overkanten af budgettet med alle legeredskaberne. Vi kan selv udføre nogle af opgaverne og det foreslås, at der prioriteres: Gyngestativ og rutschebane og så kigger vi selv på en sandkasse og andre småting som , faldlag, fliser m.m. Det kan først udføres i løbet af foråret og et endeligt tilbud lægges ind i næste års budget.
5. **Vinduesrenoveringen** v. udvalget: Claus og Ole. Oplæg forventes udsendt inden mødet: Finansiering - Hvordan gør vi? Tilbud fra håndværker/arkitekt- priser. Der indhentes nye tilbud hjem på udførelsen af opgaven. Udvalget arbejder videre også med finansieringsmodeller, så der er et materiale klar til en fremlæggelse på generalforsamlingen i 2014.
6. **Sikkerhed/videoovervågning**: på baggrund af tidligere drøftelser i bestyrelsen – ønsker vi af præventive grunde og i forhold til oplevelser med hærværk bl.a mod biler og uro i bebyggelsen at etablere videoovervågning. Det skal ske i henhold til gældende regler og der søges om tilladelse hos politiet. Vi har hjemtaget tilbud på prisen på overvågning på flere centrale adgangspunkter til bebyggelsen. Når tilladelsen er på plads, vil det blive etableret snarest.
7. **Diverse**: Desværre har viceværten adskillige gange observeret dybe dækspor over græsset ved parkeringspladsen foran blok 28. Kørsel på græsset ødelægger plænerne, derfor bliver der placeret kampesten langs kantstenen ved parkeringspladsen
8. **Næste møde afholdes d. 6. januar kl. 17.30-20**

**Glædelig jul og godt nytår til beboerne i Digterparken**